Qalb id-dvieren … qalb il-griebeġ ta' Gaża agħma bħal Sansun nitgħaxxex għad-dawl. Qajla qajla jmutu iċ-ċelluli tal-moħħ u mmut jien: l-individwu. Madwari d-dellijiet iħufu bl-inċertezza tax-xemx bħal larinġa anemika li bla ħajra titnikker milli titla' bħal dejjem mix-xefaq tiżbroffa. Kemm hu kiesaħ l-għamad tar-ruħl … it-turment li jagħfasna bid-dubji bħal serpent jagħsarna mill-polpa. li dal-baħħ mudlam ta' madwarna niffullawh bit-tgedwid u l-ħamba t'ilħna jitniehdu u ta' pupilli likwidi jitbissmu bħal skerz ta' ġol-ilmal Aktar ma ninżel stronkjat f'labirinti għammieqa fejn ma ddawwal aktar nixxennaq għall-inkontru tal-periklu agħmi mal-misteru ta' l-imħabba u tad-dawl. Imnalla… il-ħila taħjini li noħlom u ngħanni fl-etern il-ftuħ tal-blanzun.